cyanic-selkie/wikianc huggingface dataset:
Kirkelig Kulturverksted
Atle Sommerfeldt var styreleder i selskapet fra starten og fram til Aschehough forlag overtok i 1987. I dag er Johannes Heggland styreleder (Siden 2013).
Kulturkirken Jakob
Kulturkirken Jakob er en kirke i Hausmanns gate i strøket Hausmannsområdet i Oslo. Jakob kirke ble tegnet av arkitekt Georg Andreas Bull og oppført i 1880. Den har sitt navn etter St. Jakob. Altertavlen er «Hyrdenes tilbedelse» av Eilif Peterssen (1880). I våpenhuset henger et relieff av Erkeengelen Mikael. Den har plass til 550.
Historie
Kirken var 105 år soknekirke i området rundt nedre del av Akerselva. Befolkningen ble på grunn av færre boliger og flere næringsbygg kraftig redusert. I tillegg tilhørte etter hvert en stor andel av de gjenværende andre religiøse tradisjoner enn den lutherske. Kirken ble i 1985 avviklet som soknekirke. Den forble vigslet og regnes som kirke.
Da kirken ble stående tom i 1985 ønsket Oslobiskop Andreas Aarflot å rive bygningen for å unngå at den ble stående som et ubrukelig og kostnadskrevende vedlikeholdsprosjekt. Byantikvar og Riksantikvar reagerte med å frede bygningen for å ta vare på symbolbygget ved Ankerbrua i Oslo sentrum.
Kulturkirke
I 1986, ett år etter stengningen, satte Kirkelig Kulturverksted fokus på Jakob kirke og begynte et langsiktig samarbeid med Kirkelig Fellesråd i Oslo med sikte på å gjøre kirken til en profesjonell kulturarena.
Den største ufordringen man møtte var det bygningsmessige forfall som hadde begynt lenge før stengingen og gjort bygningen direkte farlig å ferdes i. Den østlige delen av huset hadde sunket som en følge av grunnvannsendringer i området, og store sprekkdannelser i murveggene førte til at murstein og puss var begynt å falle ned. Å sette alt i forsvarlig stand til bruk ble stipulert til å koste minst 15 millioner kroner.
Det skulle gå hele 14 år før Miljøverndepartementet og Oslo kommune i et felles løft kalt Handlingsprogram Oslo Indre Øst bevilget 16,5 millioner til å rehabilitere kirken med tanke på å få etablert prosjektet Kulturkirken Jakob.
Den ble gjenåpnet 18. februar 2000, i regi av Kirkelig Kulturverksted, som er langtidsleier av eieren, Kirkelig Fellesråd i Oslo. Kirken er den eneste rene kulturkirke i Norge, der fasilitetene muliggjør oppføring av forestillinger innen teater, dans og ellers varierte former for arrangementer, mens man i kjelleren har lokaler (kalt jakobs brønn) som brukes til utstillinger og mindre arrangementer.
Palagonitt
Palagonitt er en form for vulkansk glass, lignende obsidian, men med en kjemisk oppbygning som ligger nærere basalt. Palagonitt dannes når smeltet basalt kommer i kontakt med vann. Vannet går hurtig over i damp-form ved kontakt med den varme lavaen, og de små lava-bruddstykkene reagerer med dampen og danner de lyse kjeglene av palagonitt-tuff som er vanlig i områder der basaltiske utbrudd kommer i kontakt med vann. Et eksempel finner man i de pyroklastiske kjeglene på Galápagosøyene. Charles Darwin kjente igjen disse steinenes opprinnelse da han besøkte øyene. På Island finnes også palagonitt, spesielt der basaltisk lava har strømmet ut under isbreer og vann.
Palagonitt har også blitt påvist i regolitt på Mars. Den spektroskopiske signaturen til palagonitt-endringer på Mars er brukt som bevis på tilstedeværelsen av vann på planeten.
Wilhelm Wolff
Wilhelm Friedrich Wolff  (født 21. juni 1809 i Tarnau i Preussen – nå i Polen, død 9. mai 1864 i Manchester i England) var en publisist som ble en av Karl Marx' nære medarbeidere.
Som sønn av en småbonde ble han kjent med de lavere samfunnslags kår. Forholdet mellom fattig og rik skulle gå som en rød tråd gjennom hans senere forfatterskap. Han studerte klassisk filologi ved universitetet i Breslau, men kunne ikke fullføre studiet idet han ble dømt til fengselsstraff på grunn av majestetsfornærmelse. En av medfangene i Silberberg var Fritz Reuter.
Etter å ha blitt benådet i 1839 livnærte han seg som privatlærer. En truende arrestasjon på grunn av brudd mot presselovene førte til at han flyktet først til London, og så til Brussel, der han ble kjent med Karl Marx og Friedrich Engels. Han var korrespondent for Deutsche-Brüsseler-Zeitung, aktiv i Den kommunistiske korrespondenskomite, taler i det tyske arbeiderforbund og grunnleggende medlem i Kommunistenes forbund.
Etter den franske februarrevolusjonen ble han utvist fra Belgia til Frankrike. Derfra dro han snart hjem til Schlesien og drev kampanje for valg av radikale kandidater til Frankfurt-parlamentet. Som medredaktør av Neue Rheinische Zeitung fikk han blent ansvaret dor nyheter fra de tyske småstatene. Under unntakstilstanden i Köln fra 25. september til 4. oktober 1848 ble Wolff etterlyst for komplott. Han flyktet da til Bad Dürkheim i Pfalz. Så levde han i dekning i Köln noen måneder inntil prosesse mpt ham ble innstilt.
Etter avisen ble forbudt overtok han som stedfortreder Breslaus mandat ved Frankfurter-parlamentet. Senere dro han i eksil og havnet i England. Der levde han fra 1851 til in død i trange kår, og livnærte seg som privatlærer i London og Manchester,der han forble i nær kontakt med Friedrich Engels.
Karl Marx tilegnet første del av sitt hovedverk Kapitalen til Wolff 1867.
Farsemoralitetene
Farsemoralitet er en dramatisk genre som oppsto i middelalderen. Farsen sprang ut av de folkelige mellomspillene i kirkelige spill i middelalderen, spesielt den oppbyggelige moraliteten som igjen sprang ut av prekenen. Den profane farse tok etter hvert opp i seg trekk fra moraliteten, og dermed oppsto den såkalte farsemoralitet.
Henrik Wergeland kalte en rekke av sine arbeider for scenen for farser. De var ikke komedier, men blandingsformer mellom farse, moralitet og etter hvert også eventyrspill. Farsemoralitet er i nyere tid tatt i bruk som treffende genrebetegnelse på Wergelandfarsen, først av Aslaug Groven Michaelsen i 1987. Hun har senere fått følge av andre. Et typisk eksempel er Irreparabile Tempus (1828). En farsemoralitet som også er et eventyrspill er Papegøien (1835)
The Pacific
The Pacific er en amerikansk dramakrigsserie fra 2010, produsert av Home Box Office. Serien utspiller seg under andre verdenskrig og fokuserer spesielt på den legendariske 1. marinedivisjon i United States Marine Corps under Stillehavskrigen. Steven Spielberg og Tom Hanks er blant produsentene.
Episodeliste
Sendedato i USA i parentes.
Lolland kommune
Lolland kommune er en ny dansk kommune som utgjør den vestlige halvparten av øyen Lolland sør for Sjælland, og tilhører Region Sjælland.
Lolland kommune ble dannet ved kommunalreformen 2007, og er en sammenslåing av Holeby kommune, Højreby kommune, Maribo kommune, Rødby kommune, Nakskov kommune, Rudbjerg kommune og Ravnsborg kommune.
Ved kommunevalget 15. november 2005 fikk Socialistisk Folkeparti hele 29,5 % av stemmene, såvidt slått av Socialdemokratiets 29,7 %. Deretter fulgte Venstre med 24,1 %, og resten av partiene under 6 prosents oppslutning. Sosialdemokraten Stig Vestergaard, borgermesteren i tidligere Ravnsborg kommune, ble ny borgermester for Lolland.
Veronica Guerin
Veronica Guerin (født 5. juli 1958 i Dublin i Irland, myrdet 26. juni 1996 samme sted) var en irsk journalist som ble myrdet av irske narkotikalangere.
Bakgrunn
Veronica Guerin var datter av regnskapsføreren Christopher Guerin og hans hustrue Bernadette,. Hun og hennes fire søsken ble født og oppdratt i Artane. Hun gikk på katolsk skole og gjorde det der godt i sportsfag. Ved siden av å spille basketball og camogie, ble hun som 15-åring med på finalen i gælisk fotball. Hun spilte for både Ireland women's national basketball team og Republic of Ireland women's national football team.
Guerin studerte regnskapsføring på Trinity College, og senere ble hun statsviter.
Karriere
Hun hadde arbeidet med PR før hun ble journalist i de irske avisene Sunday Business Post og Sunday Tribune. I 1994 begynte hun å skrive om kriminelle nettverk i den irske avisen Sunday Independent. Hun brukte kallenavn på kriminelle hun omtalte, for å omgå irsk ærekrenkelseslovgivning. Da hun begynte å skrive om narkotikaomsetning, mottok hun en rekke dødstrusler.
Hun ble skutt i benet utenfor hjemmet 30. januar 1995, og noen av hennes kritikere hevdet da at hun hadde arrangert dette selv for å få publisitet. Det ble imidlertid etablert et beskyttelsesystem, men 13. september 1995 ble hun angrepet av den antatt kriminelle John Gilligan, da hun prøvde å intervjue ham. Det irske Garda Síochána ville gi henne kontinuerlig beskyttelse, men dette avslo hun.
Historien om Guerin er filmatisert gjennom filmen med samme navn fra 2003.
Matt Lucas
Matthew Richard «Matt» Lucas (født 5. mars 1974) i Paddington, London er en britisk komiker mest kjent for sine roller i BBC-serien Little Britain.
Londoneren Lucas vokste opp hos sin jødiske familie i Stanmore i Stor-London, der han fikk sin utdannelse på Aske's Boys' School. Han studerte videre drama på Bristol University, og opptrådte sammen med National Youth Theatre. Han oppdaget tidlig at han var homofil, men har selv uttalt at han hadde problemer med det på skolen. Han ble også skallet som barn, og pleier å komme med stadig nye forklaringer på hvorfor.
Han startet sin karrière som stand-upkomiker i London, med rollen som Sir Bernard Chumley, berømt skuespiller og anekdotemester (som senere dukket opp i Little Britain). I 1992 ble han oppdaget av komikeren Bob Mortimer, og i 1994 opptrådte han sammen med Mortimer og Vic Reeves i serien The Smell of Reeves and Mortimer. Han fortsatte å jobbe med paret i spørreprogrammet Shooting Stars, der han ble kjent for sin rolle som den trommespillende og poengtellende kjempebabyen George Dawes. Han spilte også i andre roller, blant annet Georges mor Marjorie Dawes, som også kom tilbake i Little Britain. Han har også skrevet materiale for Ali G (Sacha Baron Cohen) som han har gått på skole med.
I 2005 spilte Lucas sin første dramarolle i serien i BBC-dramaet Casanova. I 2010 og 2011 spilte Lucas i forskjellige roller i BBC serien Fly med oss! (originaltittel: Come Fly with Me) sammen med Walliams. Serien ble vist på NRK3.
I 2015 spilte Lucas i rollen som Pompidou i Netflix og BBC-serien med samme navn.
Scott Weiland
Scott Weiland (født 27. oktober 1967 i Santa Cruz i California, død 3. desember 2015 i Bloomington i Minnesota ) var en amerikansk musiker. Han var vokalist i Velvet Revolver og Stone Temple Pilots.
Weiland ga ut to studioalbum:
Etter at Scott Weiland forlot Velvet Revolver (etter et show på Hammersmith Odeon) ble han gjenforent med Stone Temple Pilots. De ga ut albumet Buy This, som inneholdt åtte låter fra tidligere album.
Weiland slet med heroinmisbruk i store deler av sin musikkarriere.
Kings of Leon
Både faren og bestefaren deres het Leon, hvor navnet på gruppa er hentet fra. Bandets tidligste musikk bar preg av southern rock og garage rock. Siden da har gruppa eksperimentert med flere musikksjangere. Fra debuten i 2003 har Kings of Leon vokst fra det små til å oppnå internasjonale stjernestatuser, særlig i Irland, Storbritannia og Australia. Bandet har også hatt en popularitetsvekst i Canada og USA som fulgte med albumet fra 2008, Only by the Night. Per 2009 har Kings of Leon hatt ni Top 40 singler i Storbritannia, inklusive en listetopp med singelen «Sex on Fire».
Historie
Jared og Caleb ble født i Tennessee, mens Nathan og Matthew ble født i Oklahoma. Brødrene brukte mye av sin barndom på å reise rundt i SSCS med sin far, en omreisende predikant, og sin mor, Betty-Ann, som underviste dem når de ikke var på skolen. Ifølge musikkmagasinet Rolling Stone, kunne det hele oppsummeres slik: «Mens Ivan Leon holdt prekener i kirker og på vekkelsesmøter gjennom Sydstatene, deltok guttene og ble til tider invitert med på å spille. De ble undervist hjemme eller i små religiøse og konvensjonelle skoler. Bortsett fra en femårlig periode når de bosatte seg i Jackson i Tennessee, tilbrakte brødrene Followill sin barndom med å kjøre gjennom Sydstatene og bodde en uke eller to hvor enn deres far Ivan Leon ble satt opp til å holde preken.»
Selv om det gikk rykter om at deres far Ivan Leon ble fratatt sin stilling i en artikkel i Q Magazine i juli 2007, ble han selv sitert: «Jeg fikk ikke sparken, jeg sa opp.» Etter flere forskjellige jobber flyttet brødrene til Nashville i 1998. De dannet et band i 2000 med deres fetter Matthew. Musikken deres var påvirket av deres religiøse oppvekst og røttene deres fra Sydstatene. Brødrene Nathan og Caleb sang opprinnelig countrymusikk og begynte ikke før senere med å spille rock and roll. De jobbet i kortere perioder med merking og administrasjon av Pistol Creek Productions. For det meste brukte de tiden på å synge på rodeoer. De var også medlemmer av 'The West Tennessee Mass Choir' i en kort periode. Nathan, den eldste av brødrene, tok eksamen på Christian Life Academy (en privat skole som nå er lagt ned) i Henderson i Tennessee. Caleb brøt studiene på andre året for å fortsette med countrymusikk.
Da de holdt på å signere kontrakt med Rca, ble de introdusert for en låtskriver/produsent fra Nashville, Angelo Petraglia, som tidligere hadde arbeidet med artister som Brooks & Dunn, Trisha Yearwood og Martina McBride. Petraglia skulle vise seg å bli meget viktig for bandet ved å få dem til å bevege seg over i en mer rock-orientert retning og ved å skrive flere av sangene deres i samarbeid med dem. «Jeg forandra de fyrene til Rolling Stones og mye av det eldre innenfor rå rock and roll,» sa han. Caleb, hvis første navn er Anthony, er kjent som «Tony» for resten av bandet og blant hans nærmeste venner.
I et intervju nevnte Caleb Followill The Rolling Stones, Neil Young og Bob Dylan som noen av bandets tidlige innflytelser. Caleb røpet også at «...på grunn av hvordan vi [medlemmene av bandet] vokste opp, ble vi virkelig avskjermet fra musikk og vi visste egentlig ikke så mye om det..» og fortsatte med å si at de mest betydningsfulle musikalske innflytelsene bare hadde vært i løpet av de siste årene.
Karriere
Til dags dato har Kings of Leon solgt anslagsvis 28 millioner over hele verden av alle de tre albumene Youth and Young Manhood, Aha Shake Heartbreak og Because of the Times. Dermed ble de en av de mest vellykkede suksessene av nye band som hadde gått på scenen på flere tiår, og med Kings of Leons fjerde album, Only by the Night fulgte mer suksess.
Holy Roller Novocaine og Youth and Young Manhood
Kings of Leons første utgivelse, EP-en The Holy Roller Novocaine EP kom ut i 2003. Fire av dets fem sanger ville senere bli utgitt på albumet Youth and Young Manhood, der sangene «California Waiting» og «Wasted Time» ble spilt inn på nytt i andre versjoner. EP-en inneholdt også en annen versjon av «Wicker Chair». Alle sangene ble skrevet sammen med Petraglia.
Deres debutalbum Youth and Young Manhood gav dem berømmelse, spesielt utenfor USA hvor de ble kalt en av de drivende kreftene bak den såkalte nye «rock-revolusjonen» av den europeiske pressen. Deres omdømme fortsatte å vokse da de ble valgt ut av populære rock-band som The Strokes og U2 til å turnere med dem. Ifølge Jared ble tittelen på albumet hentet fra deres fars bibel. Alle sangene ble igjen skrevet sammen med Petraglia, som også medvirket med gitar og produserte albumet med Ethan Johns. Sangene «Molly's Chambers», «Red Morning Light», og «Holy Roller Novocaine» ble brukt i flere ulike videospill, filmer og i TV-reklamer. Den første singelen, «Molly's Chambers» ble en stor slager utenfor USA.
Aha Shake Heartbreak
Bandets andre album, Aha Shake Heartbreak ble utgitt i Storbritannia i oktober 2004 og i USA i februar 2005. Deres første album var inspirert av sydstatlig garasje-rock, og dette albumet ble utgitt til verdenskjent omtale og utvidet bandets publikum i både hjemlandet og resten av verden. «The Bucket», «Four Kicks» og «King of the Rodeo» ble alle utgitt som singler, med «The Bucket» som Topp 20-hit i Storbritannia. Bandet mottok også hyllester fra flere andre artister, som Isaac Brock fra Modest Mouse, Noel Gallagher fra Oasis, Eddie Vedder fra Pearl Jam og Bob Dylan. Bandet turnerte med Pearl Jam og Bob Dylan i store deler av 2005 og 2006.
Because of the Times
I mars 2006 ble det offentliggjort av NME at Kings of Leon var tilbake i studio, i full gang med sitt tredje album. Trommeslageren Nathan Followill fortalte NME.COM: «Dæven, vi sitter på en haug med sanger akkurat nå som vi skulle ønske vi kunne la verden få høre!» Bandets tredje album fikk navnet Because of the Times, som muligens var en referanse til en stor konferanse med UPC-ministere med samme navn i Alexandria i Louisiana, som brødrene ofte var med på.
Albumet ble utgitt 2. april 2007 i Storbritannia, og en dag senere i USA til så å si universal lovprisning. NME sa at albumet «fastslo Kings of Leon som et av de største amerikanske bandene av vår tid» og Entertainment Weekly kalte Because of the Times «en episk storfilm av en CD og det beste hittil». En annen anmelder beskrev albumet som «et velutført album med utrolig skjønnhet og velkjent, elskelig oppbygging. Kings of Leon modner vidunderlig og med tålmodighet, uten å tvinge på verken musikalsk eller lyrisk så det ikke lyder naturlig.» Etter at albumet var gitt ut, måtte Ed O'Brien fra Radiohead innrømme at han var en fan av dem, og la dem til i lista av Radioheads favoritter. Han sa : «Jeg blir ikke sjalu når jeg ser andre band, men når jeg ser dem tenker jeg, 'Dæven, jeg skulle ønske jeg var med i det bandet'. De er unge... de minner meg om... the Bunnymen eller noe sånt. De vokser, de utvikler seg… De spiller fantastisk, og trommeslageren, han er fantastisk. De er alle gode, men han er virkelig spesiell.» Det kom inn på 25.-plass i USA og 1.-plass i Storbritannia hvor det ble solgt tilnærmet 70 000 utgaver i den første uka etter utgivelsen. Albumet ble presentert av singelen «On Call», som ble en stor slager i England. For mange fans av gruppas tidligere album ble albumet en skuffelse da bandet hadde latt mye av dets morsomme, skitne, sydstat-gjennomsyrede arroganse være ute til fordel for en mer moden og finpusset stil. Dette stoppet i midlertidig ikke albumet fra å, ble det hevdet, bli bandet mest suksessfulle kommersielle og avgjørende utgivelse. Andre singler fra albumet inkluderer sangen «Fans» og «Charmer».
Only by the Night: 2008-2009
Etter å ha spilt inn stort sett gjennom hele 2008, utga «the all American long haired rockers» (The Times), deres fjerde studioalbum Only by the Night den 19. september. Albumet gled rett inn i Storbritannias hitliste og forble der i enda en uke. Only by the Night hadde også øverste plass på hitlistene i to uker i 2009, en av dem rett etter BRIT Awards. I USA nådde albumet opp til femteplass i Billboard Charts. Mottakelsen av albumet har vært det mest omdiskuterte hittil, med den britiske pressen som har gitt albumet oppglødde anmeldelser. Q Magazine kåret Only by the Night til årets album i 2008. I USA var reaksjonene mer sprikende. Spin, Rolling Stone og Allmusic ga albumet positive anmeldelser, mens Pitchfork Media ga albumet terningkast to. Albumet ble kjent som Storbritannias tredje bestselgende album i 2008, og det best selgende albumet i 2008 i Australia.
Australia bekrefter almbumets popularitet med fire låter som ble stemt frem til verdens mest nedlastede via nett gjennom Triple J Hottest 100. «Crawl» kom på 70.-plass, «Closer» på 24.-plass og «Use Somebody» på tredjeplass. Deres største suksess fra Only by the Night var «Sex on Fire» som ble stemt fram som nummer en i 2008 Triple J Hottest 100-avstemningen.
Det var også denne sangen som ga bandet en Grammy Award på den 51. Grammy Award-utdelingen som ble holdt på Staples Center i Los Angeles i California 8. februar 2009. De vant prisen for det beste internasjonale bandet på Brit Awards i 2009. På denne seremonien fremførte de også «Use Somebody».
Kings of Leon fremførte også «Sound Relief», på en veldedighetskonsert for Victorian Bushfire Crisis 14. mars 2009. Sangen «Crawl» fra dette albumet ble gjort tilgjengelig til gratis nedlastning på bandets hjemmeside 28 juli. «Sex on Fire» ble deretter utgitt som singel for nedlastning i Storbritannia 8. september. Låta ble deres mest suksessfulle da det nådde førsteplass på hitlistene i både Storbritannaia og Irland. Det var også deres første sang som nådde hitlistene i Billboard Hot Modern Rock.
Den tredje og fjerde singelen ble «Revelry» og «Notion». «Notion» nådde 24.-plass på de belgiske hitlistene og «Revelry» kom på 19.-plass i New Zealand. Bandet turnerte i Australia i mars 2009, i Perth, Melborne, Sydney og Adelaide, og var også innom New Zealand.
I 2009 var bandet et av hovednavnene på flere musikkfestivaler, inklusive Reading & Leeds, Rock Werchter, Oxegen, T In The Park, Gurtenfestival og Open'er Festival i Europa, sammen med Sasquatch, Lollapalooza og Austin City Limits i USA. 22. juli 2009 ble det opplyst at bandets siste album hadde solgt til platina i USA av RIAA for å ha solgt en million utgaver.
NM i ishockey 1997
NM i ishockey 1997 var det 58. norgesmesterskapet i ishockey.
vant sitt tredje norgesmesterskap etter å ha vunnet finalen 3–1 i kamper mot.
Sluttspill
Kvartfinaler (best av fem): Storhamar - Lørenskog         8- 2 Lørenskog - Storhamar         0-14 Storhamar - Lørenskog         4- 1 Vålerenga - Manglerud/Star    9- 3 Manglerud/Star - Vålerenga    0- 3 Vålerenga - Manglerud/Star    8- 3 Trondheim - Stjernen          5- 4 Stjernen - Trondheim          5- 4 Trondheim - Stjernen          1- 3 Stjernen - Trondheim          5- 2 Frisk/Asker - Lillehammer     3- 1 Lillehammer - Frisk/Asker     4- 5 Frisk/Asker - Lillehammer     4- 3 Semifinaler (best av fem): Storhamar - Stjernen          5- 2 Stjernen - Storhamar          2- 3 Storhamar - Stjernen          7- 5 Vålerenga - Frisk/Asker      13- 1 Frisk/Asker - Vålerenga       2- 4 Vålerenga - Frisk/Asker       6- 2 Finale
Poengligaen i Eliteserien
Ole Eskild Dahlstrøm, Storhamar 27  55   82 Kyle McDonough, Frisk-Asker     33  42   75 Tom Erik Olsen, Storhamar       37  36   73 Trond Magnussen, Lillehammer    28  36   64 Jurij Leonov, Storhamar         25  38   63 Erik Kristiansen, Storhamar     30  28   58 Per Christian Knold, Stjernen   27  31   58 Sergej Pusjkov, Vålerenga      19  38   57 Pål Johnsen, Storhamar          24  29   53 Tore Vikingstad, Stjernen       22  31   53
Frøbuskordenen
Se teksten
Celastrales er en usikker orden i Rosidae (Eurosidae I) som består av minst tre familier av små trær, busker og urter. Ordenen er medregnet i APG II-systemet med tre familier med inntil 1.350 arter, mens den i Cronquist-systemet før 1998 hadde i alt 12 familier, hvorav flere nå er fordelt på andre ordener.
Tommy Edvardsen
Tommy Edvardsen (født 26. desember 1984) er en norsk fotballspiller. Han spiller for Kongsvinger IL.
Namibia under Sommer-OL 2004
Namibia under Sommer-OL 2004. Åtte sportsutøvere, sju menn og en kvinne fra Namibia deltok i fem sporter, friidrett, boxing, bryting, skyting og sykling under Sommer-OL 2004 i Athen. Det var fjerde gangen som Namibia deltok i et sommer-OL, de vant ikke noen medalje. Bokseren Paulus Ambunda var landets flaggbærer under åpningsseremonien.
Steve Ditko
Stephen J. «Steve» Ditko (født 2. november 1927 i Johnstown i Pennsylvania, død rundt 29. juni 2018 ) var en amerikansk tegneserietegner og -forfatter. Han er best kjent for superheltseriene Spider-Man og Doctor Strange, som han skapte sammen med Stan Lee for Marvel Comics på 1960-tallet.
I 1966 sluttet Ditko å jobbe for Marvel etter diverse uoverensstemmelser med Stan Lee. Han ønsket mer kreativ frihet, og fant dette hos forlaget Charlton. Der oppdaterte han den gamle superhelten Blue Beetle, og skapte nye serier som Captain Atom og The Question. I The Question og spesielt Mr. A, som han tegnet for Wally Woods selvpubliserte hefte «Witzend», lot Ditko sin inspirasjon fra Ayn Rands filosofi skinne gjennom.
Ditko har skapt en rekke andre serier, som Shade, the Changing Man, The Creeper, Static, Avenging World, Missing Man og The Mocker.
Ditko nektet siden 1960-tallet å la seg intervjue eller fotografere.
Pastaza
Pastaza (tidligere Sumatara) er ei stor sideelv til Marañón. Den har utspring fra høylandet i Ecuador, og en hovedgren fra Latacungabassenget i nord slutter seg til en annen hovedgren fra Riobambadalen i sør og tar med seg flere sideelver mot øst gjennom Pastazadalen ned til Pastazaprovinsen og Amazonasregnskogen. Elva er 710 km lang.
Ved regnskogen snur elva retning mot sørøst og deretter mot sør til den munner ut i elva Marañón. Pastaza er ikke farbar for ferdsel med større båter enn kano. Den er stri, grunn og full av sandbanker og andre hindringer, samt at den er uberegnelig ved flom. Veien mellom Macas og Puyo krysser elva med ei bru.
Laffen Styx
List of minor Gryffindor characters
Anadol
Anadol var en tyrkisk bilmodell som ble produsert mellom 1966 og 1986 av Otosan Otomobil Sanayii i Istanbul.
Bilen ble først drevet av en 1,2 liters Ford-motor, som fikk økt sylindervolumet til 1,3 liter i 1969. Fra 1974 kunne også en 1,6 liters utgave leveres.
Amilcar
Amilcar var et fransk bilmerke som ble produsert mellom 1921 og 1939. Deres første modell var en liten passasjerbil svært lik Le Zèbre, designet av Jules Salomon og Edmond Moyet. Deretter kom deres andre modell, 903 CC, som var tilgjengelig i to versjoner: CS, som var en sportsmodell, og C4, som var familiemodellen. Bilen ble levert med en tretrinns girkasse.
Den mest kjente modellen var CGS Grand Sport fra 1924, som var utstyrt med en 1,1 liters (1074 ccm) motor og bremser på alle fire hjul. Denne ble videreutviklet til CGSS Grand Sport Surbaissé. Disse modellene ble bygget på lisens i Tyskland (som Pluto, i Østerrike som Grofri og i Italia som Amilcar Italiana).
Midt på 1920-tallet engasjerte selskapet seg i motorsport, med flere biler utstyrt med en 1,1 liters (1100 ccm) motor med seks sylindre og kompressor. Selskapet produserte også en mindre modell, M-Type, med en 1,2 liters motor, som ble lansert i 1928. Denne ble etterfulgt av versjonene M2, M3 og M4.
Sent på 1930-tallet introduserte Amilcar to nye modeller. Den ene var 14cv, som var utstyrt med en firesylindret motor. I 1937 fusjonerte selskapet med Hotchkiss, og den neste modellen var den forhjulsdrevne Amilcar Compound, som var relativt avansert for sin tid.
Produksjonen av Amilcar kom aldri i gang igjen etter andre verdenskrig.
Odsherred kommune
Odsherred kommune er en ny dansk kommune på Sjælland, tilhørende den nydannede Region Sjælland. Den ble dannet ved kommunalreformen fra 1. januar 2007 ved sammenslåing av tre tidligere kommuner.
Odsherred kommune omfatter de tidligere Dragsholm kommune, Nykøbing-Rørvig kommune og Trundholm kommune.
Kommunesenteret ligger i Højby, men største by er Nykøbing Sjælland. Andre byer er Fårevejle, Asnæs og Vig.
I kommunen stikker Sjællands Odde ut i Kattegat og danner Hesselø Bugt mot nord. Lengst vest i kommunen ligger Dragsholm slott. Det er en kortbaneflyplass ved Højby.
Lokaldemokrati
Ved kommunevalget 15. november 2005 fikk Socialdemokratiet 36,4 % av stemmene mot Venstres 33,6 %. Samtlige andre partier fikk maksimalt 7,0 % (størst var SF). Borgermester ble sosialdemokraten Finn Madsen fra tidligere Dragsholm kommune.
Oligosakkarid
Oligosakkarider (gr. oligo = «få»; lat. sacchara = «sukker») er et samlebegrep for enkle sukkerarter (sakkarider) som består av 2-10 monosakkarider. Eksempler på slike sukkerarter er fruktose, galaktose, maltose, mannose, melibiose, raffinose, stachyose, verbascose.
Olisakkarider er oppløselige kostfibre som ikke danner gel, men fungerer som viktig næring for bakteriene i fordøyelseskanalen til dyr og mennesker.
Eksempler på oligosakarider
Frukto-oligosakkarider (FOS) og inulin, som finnes i en rekke grønnsaker (blant annet i sikori, løk og asparges), består av korte kjeder med fruktosemolekyler. Inulin er imidlertid mer komplekst og inneholder flere polymerer (altså antall monosakkarider i molekylet) enn FOS. Inulin og oligofruktose brytes ikke ned i kroppen slik som stivelse, men passerer ufordøyd fra munnhulen gjennom magesekken og tynntarmen til tykktarmen, der de fordøyes av tykktarmsbakteriene til eget bruk gjennom fermentering (også kalt gjæring). Begge blir fullstendig nedbrutt som kortkjedete fettsyrer og melkesyre som gir noe energi (1,5 kcal per gram).
Manno-oligosakkarider (MOS), som består av korte kjeder med mannosemolekyler, er mye benyttet i dyremat (eksempevis hundemat og kattemat) for å fremme sunn fordøyelse og øke prestasjonsnivået, erverves helst fra celleveggen til ølgjærceller (Saccharomyces cerevisiae). Også galakto-oligosakkarider (GOS) opptrer naturlig og består av korte kjeder med galaktosemolekyler, men disse kan bare delvis fordøyes av mennesker.
פחמימה
Anders Juliussen
Anders Juliussen (født 7. mai 1976) er en norsk tidligere fotballspiller. Han har tidligere spilt for Moss FK og Sprint/Jeløy. Han har også representert Norge i én ungdomslandskamp.
Gard Kristiansen
Gard Kristiansen (født 3. mai 1972 ) er en norsk tidligere fotballspiller. Han spilte midtstopper.
Tidligere klubber
Han la opp etter 2006 sesongen.
Meritter
Sølv i Tippeligaen med Lillestrøm i 1996.
Garage Inc.
Garage Inc. er et samlealbum av Metallica, utgitt i 1998. Albumet består av nyinnspilte coverversjoner av gamle låter Metallica spilte da de fortsatt var et garasjeband. Noen av sporene inneholder flere sanger. «Mercyful Fate» er en medley bestående av fem Mercyful Fate-sanger:
«Sabbra Cadabra» er egentlig en kombinasjon av «Sabbra Cadabra» og en annen Black Sabbath-låt, «A National Acrobat».
CD 1
(Disse sporene ble innspilt i 1997/1998)
CD 2
(Disse sporene er en samling av B-sider fra artister Metallica ble inspirert av i bandets tidligste år.)
Personell
Andre medvirkende
Listeplasseringer
Album
Singler
Priser
Grammy Awards
Roing under Sommer-OL 2008 – Singlesculler menn
Øvelsen Singlesculler menn ved Sommer-OL i Beijing ble avviklet mellom 9. og 16. august, ved Shunyi Olympic Rowing-Canoeing Park.
Norge var representert av tittelforsvareren Olaf Tufte som på ny tok gullmedaljen.
András Littay
András Littay (ungarsk: Littay András) (født 15. august 1884 i Szabadka i Østerrike-Ungarn, død 21. juli 1967 i Melbourne i Australia) var en ungarsk generaloberst. Han holdt en rekke forskjellige poster før og under andre verdenskrig, blant annet sjefen for VII. korps under den slovakisk-ungarske krig og begynnelsen av andre verdenskrig, som generalstabens nestkommanderende og som vara for den ungarske forsvarsministeren, inntil han gikk av på pensjon i februar 1942.
Gjøfjell kirke
Gjøfjell kirke (tidl. kapell) er en langkirke fra 1900 på Fagerstrand i Nesodden kommune, Viken fylke. Den ligger i Gjøfjell sogn i Søndre Follo prosti.
Byggverket er i tre og har ca. 300 plasser. Arkitekt for bygget var Holger Sinding-Larsen.
Det er kirkegård ved kirken.
Piece by Piece
Piece by Piece er Katie Meluas andre album. Albumet ble utgitt i september 2005. Det ble utgitt singler av sangene «Spider's Web», «I Cried for You» og «Nine Million Bicycles».
Jim Marthinsen
Jim «Jimmer'n» Marthinsen (født 15. april 1956) er en tidligere ishockeyspiller.
Karriere
Jim Marthinsen er fra Lambertseter og drev opprinnelig med fotball. Moderklubben var Lambertseter IK, men gikk til toppklubbene Vålerengen i 1975 fram til 1988. Senere spilte Martinsen for flere toppklubber Trondheim ishockeyklubb etter 13 år i Vålerenga men var tilbake i Vålerenga for han avsluttet i Storhamar. Marthinsen tok syv NM-titler med Vålerenga i 1982, i 1985, fra 1987 til 1988 og fra 1991 til 1993. Han tok også tre NM-titler med Storhamar i perioden 1995 til 1997. Marthinsen ble også seriemester med Trondheim IK i 1989. Han har også vært trener for Hasle/Løren.
I media
I 2007 var han deltager i TV 2s underholdningsprogram Isdans, der han demonstrerte sine skøyteferdigheter som isdanser sammen med Kaja Hanevold. I 2010 var han med i NRK-serien Mesternes Mester.
Udenes kirke
Udenes kirke er en korskirke fra 1706 i Nes i Viken fylke. Kirken ligger på en høyde, omkranset av Glomma og kornåkre. Den er en del av Den norske kirke og hører til Øvre Romerike prosti i Borg bispedømme.
Byggverket er i tømmer og ble senere panelt. Det har 350 plasser.
Både prekestolen og altertavlen er utført av Oluf Granberg og ble laget da kirken var ny. Kirken ble betydelig forandret i 1860, både ved at tømmerveggene ble bekledd med panel og tårnet ble flyttet fra midten til over våpenhuset. I 1913 ble kirken igjen forandret. Da laget Arnstein Arneberg ny takhimling over koret i tillegg til dekorasjoner på galleriveggene. I takhimlingen ble det malt et Johannes Døperen-motiv dekorert av Domenico Erdmann.
På høyden ved Glommas vestside i Udenes sogn stod det en tømmerkirke med få plasser på 1600-tallet. I 1680 bestemte man at kirken enten måtte utvides, eller det måtte bygges ny. Sognestyret valgte å bygge ny kirke, og byggingen pågikk i 1704-06. Det var de samme håndverkerne som tre år tidligere hadde oppført Fenstad kirke som stod for byggingen.
NM i ishockey 1998
NM i ishockey 1998 var det 59. norgesmesterskapet i ishockey.
Poengligaen i Eliteserien
Morten Finstad, Stjernen        29  44   73 Marko Kivenmäki, Frisk-Asker    30  37   67 Johan Brummer, Vålerenga        27  37   64 Per Christian Knold, Sparta     22  39   61 Lars Håkon Andersen, Stjernen   34  26   60 Tore Vikingstad, Stjernen       26  31   57 Kyle McDonough, Frisk-Asker     20  33   53 Johan Åkerman, Vålerenga       16  36   52 Pål Johnsen, Storhamar          25  26   51 Sergej Pusjkov, Vålerenga      17  31   48
Fjordtrikken
Hvor vil Fjordtrikken gå?
Våren 2011 ble det etter vedtak fra et enstemmig bystyre utredet fjordtrikk østover fra Oslo S «i Dronning Eufemias gate og Håkon 5.s gate via Sørengautstikkeren fram til Ekebergbanen». Utredningen skal etter planen behandles av Oslo byråd og bystyre høstsemesteret 2011 sammen med Ruters nyeste strategiplan, K-2012.
I og med den reviderte gatebruksplanen av september 2011, er det gjort et prinsippvedtak om fjordtrikk vestover fra Bjørvika rundt Vippetangen og Akershus festning med kobling til Vikalinjen på Rådhusplassen. Dette er en føring, ikke et bindende vedtak.
Det er utredet fjordtrikk videre vestover fra Rådhusplassen, bak Aker Brygge og over Filipstad til Skøyen.
Østover fra Oslo S
26. januar 2011 vedtok et enstemmig bystyre følgende: «Byrådet bes utrede Fjordtrikk i Dronning Eufemias gate og Håkon 5s gate via Sørengautstikkeren fram til Ekebergbanen som et alternativ til linjeføring via Bispegata». I kommentarene fra en samstemt samferdsels- og miljøkomité heter det:
Daværende miljø- og samferdselsbyråd Jøran Kallmyr gav Ruter utredningsoppdraget. Ruter gav oppdraget videre til konsulentfirmaet Plan Urban. Plan Urbans utredning er utgitt som Ruterrapport 2011:13. Etter planen vil utredningen behandles av byråd og bystyre sammen med K 2012.
Fra Oslo S til Rådhusplassen
Mer her: https://web.archive.org/web/20110117100606/http://ruter.no/Om-Ruter-As/Reguleringssaker/Ruter-utreder-Fjordtrikken/
Fra Rådhusplassen til Skøyen
Mer her: https://web.archive.org/web/20110117100606/http://ruter.no/Om-Ruter-As/Reguleringssaker/Ruter-utreder-Fjordtrikken/
Bohdan Khmelnytskyj
Bohdan Mykhajlovytsj Khmelnytskyj (ukrainsk: Богда́н Миха́йлович Хмельни́цький; russisk: Богда́н Миха́йлович Хмельни́цкий – Bogdan Mikhajlovitsj Khmelnitskij; født ca. 1595 formodentlig i Tsjyhyryn, død 6. august 1657) var en kosakkleder (hetman) som ledet en oppstand mot Polen-Litauen i 1648–1654. Han stod bak Perejaslav-traktaten i 1654, som forente Russland og Ukraina.
Fjordtrikken
En sammenhengende fjordbylinje
I tillegg til at hver av de tre delutbyggingene skal kunne fungere separat, er visjonen at man skal kunne kjøre sammenhengende trikk gjennom hele Fjordbyen.
Borås HC
Borås HC er et svensk ishockeylag fra Borås, dannet i 1969 etter et utbrudd fra Norrby IF. Borås HC spilte fra sesongen 2007/2008 i Hockeyallsvenskan. Klubben har samme sesong, et samarbeid med Frölunda HC.
Bohdan Khmelnytskyj
Khmelnytskyj var opprinnelig i polsk tjeneste, men etter den såkalte Czapliński-affæren der en lokal adelsmann blant annet beslagla eiendommen hans og pisket sønnen til døde ble han en innbitt motstander av polakkene. I løpet av 1647 reiste han rundt i Ukraina og samlet støtte blant kosakkene, og i løpet av 1648 fikk han erobret Kyiv og etablert en de facto uavhengig ukrainsk stat, kjent som Det kosakkiske hetmanatet.
Gro Harlem Brundtlands første regjering
Gro Harlem Brundtlands første regjering ble utnevnt 4. februar 1981 og satt til 14. oktober samme år. Gro Harlem Brundtland tok over for partifelle Odvar Nordli. En klar høyredreining i det påfølgende valget i september førte imidlertid til et borgerlig flertall i Stortinget, og regjeringen måtte derfor gå av etter kun åtte måneder og ti dager.
Fjordtrikken
En sammenhengende fjordbylinje
For å kunne kjøre sammenhengende kreves fysisk sammenkopling mellom Fjordtrikken vest og øst for Oslo S. Her er det gitt retningslinjer i Reviderte prinsipplan for gatebruken i Oslo sentrum fra september 2011 i og med en «Søndre trikkestreng/Fjordtrikken (Dokkveien — Rådhusplassen — Akershusstranda — Vippetangen — Dronning Eufemias gate/Bjørvika)». Jamfør også samferdsels og miljøkomiteens tilføyelser til K2010 av 3. februar 2010:
Gro Harlem Brundtlands første regjering
Bakgrunn
Det norske Arbeiderparti var på slutten av 1970-tallet preget av en opprivende maktkamp. I 1979 ble Gro Harlem Brundtland sparket ut av regjeringen mot sin vilje, med de offisielle forklaringer at det var uheldig at både partiets leder og nestleder satt i regjeringen, og at Brundtland ville få nyttige politiske erfaringer gjennom å arbeide i Stortinget. Deler av pressen skrev imidlertid at grunnen var at hun hadde kommet på kant med både fagbevegelsen ved LO-leder Tor Halvorsen og olje- og energiminister Bjartmar Gjerde.
Utover i 1980 ble motsetningene i partiledelsen stadig sterkere. I januar konspirerte partiformann Reiulf Steen med LO-leder Halvorsen om å kaste Nordli, og planene ble gjengitt i store oppslag i VG etter lekkasjer fra Steens nære medarbeider Arvid Engen. Steen ønsket selv å overta som statsminister, men etter at flere av hans støttespillere fikk høre om kampanjen mot statsministeren mistet Steen mye støtte i partiledelsen.
Tor Halvorsen tok sammen med Tor Aspengren kontakt med Nordli i september 1980 med krav om at statsministeren skulle trekke seg. Nordli hadde lenge hatt helseproblemer, og skal ha gått med på å gå av. De to hovedkandidatene til å overta var Bjartmar Gjerde og Rolf Hansen, med sistnevnte som klar favoritt. Kort tid etterpå gikk imidlertid Steen ut internt til støtte for Nordli, noe både Aspengren og Brundtland reagerte sterkt på. Brundtland var nok en gang blitt holdt utenfor regjeringen ved de siste omrokkeringene, og mente nå at det var på tide å bli kvitt både Nordli og Steen.
Nordlis sykdom i kombinasjon med de interne stridighetene i partiet rundt Altautbyggingen og NATOs dobbeltvedtak gjorde at han selv begynte å se slutten av statsministergjerningen. Nordli ønsket selv Hansen som etterfølger, og i desember sørget han for å sette den antatte motkandidaten Bjartmar Gjerde på sidelinjen ved å gjøre ham til NRK-sjef. I januar 1981 ga Nordli beskjed til partiledelsen om at han vurderte å gå av. I månedsskiftet fikk Arbeidernes Pressekontor (AP) høre om planene, og det ble raskt stor forvirring i nyhetsredaksjonene. NTB sendte ut en melding med AP som kilde om at statsministeren gikk av (noe Kveldsnytt rakk å få med seg), mens Arbeiderbladet dagen etter kom med to forsider – én der statsministeren gikk av, og én der Nordli dementerte at han gikk av.
Bohdan Khmelnytskyj
Khmelnytskyj var opprinnelig alliert med Krim-khanatet, men da disse sviktet ham, kom polakkene på offensiven. Han måtte da se seg om etter nye allierte, og i 1653 aksepterte han den russiske tsarens overherredømme. Dette førte til unionen mellom Ukraina og Russland, noe som kom til permanent å endre maktbalansen i Øst-Europa i Russlands favør.
Massakrer av jøder
Under oppstanden mot Polen-Litauen antas det at en stor del av den jødiske befolkningen ble massakrert, og tallene varierer ifølge noen forskere fra noen titusener og opp til 500 000. En annen forsker mener at tallene ligger et sted mellom 6 000 og 14 000.
Gro Harlem Brundtlands første regjering
Bakgrunn
Nordlis tid var nå ute, og om kvelden den 1. februar var de seks sentrale Ap-toppene samlet for å utpeke en ny statsminister. Flertallet av disse skal ha ønsket seg Rolf Hansen, men Hansen overrasket alle (unntatt Brundtland) med å takke nei til tilbudet om å overta. Nordli trodde spørsmålet var klarert med Hansen på forhånd, og skal ha hatt problemer med å fatte at Hansen takket nei. Hansen foreslo på sin side Brundtland, noe som ble enstemmig vedtatt. Møtet var over på en halvtime, med det resultat at Gro Harlem Brundtland ble ny statsminister og Ap-frontfigur.
Wang Shenzhi
Wang Shenzhi (kinesisk: 王審知, pinyin: Wáng Shěnzhī, født 862 i Gushi fylke i Henan i Kina, død 925), posthumt navn Min Taizu, var grunnlegger av kongeriket Min på Kinas sørøstkyst under de fem dynastiers og ti kongerikers tid i kinesisk historie.
Wang Shenzhis ble utnevnt oppsynnsmann for Fujian av tanghoffet i 892. Wang Shenzhi ble militærguvernør og fyrste av Min i 909 etter Tangdynastiets fall.
Min var et fattig område, og Wang Shenzhi forsøkte å rekruttere dyktige administratorer og gjennomføre politiske endringer som ville stimulere utviklingen der. Det ble bygd opp et effektivt byråkrati og skattesystem og innført tjenlige økonomiske retningslinjer. Hans anstrengelser gavnet også senere maritim handel.
Pauzjetka
Pauzjetka (russisk: Паужетка) er en elv sør på Kamtsjatkahalvøya i Russland med en lengde på 25 kilometer.
Wang Shenzhi
Wang Shenzhi døde i 925. Han ble etterfulgt av sin sønn Wang Yanhan, som utropte seg selv til keiser av Min og posthumt sin far til Min Taizu (grunnleggende keiser). Men så fulgte et opprør som i sin tur skulle bane veien for at riket ble oppslukt av Det sørlige Tang i 945.
Pauzjetka
Elven har sin kilde fra siden av vulkanen Kambalnyj og munner ut i Oziornaja.
Bjørnar Seppola
Bjørnar Johannes Seppola (født 8. januar 1945) er en forkjemper for finsk språk og kvensk kultur.
Bjørnar Johannes Seppola er av Seppola-slekten og bosatt i Skibotn, Storfjord kommune. Han tok hovedfag i kvensk i 1996 ved Universitetet i Tromsø. Han har gått i fronten for bl.a. finsk undervisning i skolen. Han var en av første som underviste i finsk i grunnskolen. Han har tidligere vært leder i Norske kveners forbund og har siden 1. januar 2010 vært leder i Kvensk Finsk Riksforbund.
Solslyng
Solslyng inntreffer når stålet i jernbaneskinner utvider seg på grunn av varme.
Jernbaneskinner blir lagt med litt mellomrom for å håndtere utvidelser. Dersom skinnene utvider seg for mye vil de støte mot hverandre og i verste fall bøyes. Dette kan føre til avsporing av togvogner.
For å unngå solslyng på helsveisede skinner legges de på betongsviller tunge nok til å holde skinnegangen nede. Skinnene blir også strukket for at utvidelse av skinnene bare skal redusere denne forspenningen og ikke forårsake solslyng.
Debbie Flintoff-King
Debbie Flintoff-King (født 20. april 1960 i Melbourne) er en tidligere australsk friidrettsutøver, som konkurrerte på 400 meter hekk på 1980- til begynnelsen av 1990-tallet. Flintoff-King vant gull i Samveldelekene både i 1982 og 1986. I 1986 vant hun også gull på 400 meter flatt. Under VM 1987 i Roma tok hun sølv etter østtyske Sabine Busch. Flintoff-Kings fremste meritt er gullet fra OL 1988 i Seoul, som hun vant hundredelet foran sovjetiske Tatjana Ledovskaja, på tiden 53,17, som også er personlig rekord. Under OL 2000 var hun en av de siste som bar den olympiske flammen inn på stadion.
Reroute To Remain
Reroute to Remain er det niende albumet av det melodiske death metal bandet In Flames. Albumet ble gitt ut den 3. september 2002 på plateselskapet Nuclear Blast. Reroute to Remain var et stort steg i en annen retning musikalsk, og flere av deres fans likte ikke albumet. I tillegg trakk albumet til seg flere fans, og skaffet dem en plass på Ozzfest. Albumet havnet på tiendeplass på Heatseekers, og trettendeplass på Top Independent Albums. To singler ble gitt ut fra albumet, «Trigger» og «Cloud Connected».
Tingsryds AIF
Tingsryds AIF, også kjent som bare Tingsryd eller Taif, er en svensk ishockeyklubb basert i Tingsryd, Sverige.
Kaichiro Samura
Kaichiro Samura (japansk: 佐村 嘉一郎 Samura Kaichirō, født 1880, død 1964) var en japansk judoka. Han var en av de lengst levende 10. dan (beltegrad) judoutøvere i verden.
Han ble medlem i Kodokan i 1898 og ble tildelt sin 10. dan i april 1948.
I 1899 ble han leder for judo-seksjonen i Butokukai, og 1931 begynte han som trener på Kodokan.
Han reiste mye og lærte bort judo på forskjellige skoler og politiakademier.
Palace of Pleasure
Palace of Pleasure er et elektronikaband fra Oslo stiftet i 1994. Bandet har blandet dub, jazz, hiphop, punk og pop sammen til sin egenpatenterte «Discodub» og er kjent som et solid og underholdende liveband. Bandet debuterte med albumet Release The Pleasure i 1996 og har totalt gitt ut seks album. Album nummer to, Emperor Norton, ble belønnet med Spellemannprisen 1997 i klassen dance/techno, mens album nummer tre, Popaganda, ble belønnet med Spellemannprisen 1999 i klassen dance.
Bandet har også skrevet musikk til film, teater og Lørdagsbarnetimens hørespill «Dødsdronen».
Kyuzo Mifune
Kyuzo Mifune (født 1883, død 27. januar 1965) var en japansk judoutøver på Kodokan med beltegrad 10. dan.
Han begynte med judo som 13 åring på Kodokan i 1903. I 1912 hadde han allerede Rokudan (6. dan) og var en Kodokan instruktør. Han sto til slutt som leder for alle Kodokan instruktørene.
Måten han tilegnet seg nye teknikker på kan sammenlignes med farten i hans graderinger. Han ble tildelt 10. dan 25. mai 1945, som den nest yngste i historien med denne graden. Han holdt graden i nesten 20 år, lengst i historien av noen 10. dan.
I 1964 ble han tildelt Den oppadstigende sols orden av japanske myndigheter. Han var da den første til å motta denne utmerkelsen i live. Før hans død i 1965 var han den eneste levende 10. dan i verden.
Presidentens frihetsmedalje
Presidentens frihetsmedalje, «Presidential Medal of Freedom», er den ene av USAs to høyeste sivile utmerkelser. Den blir tildelt personer som har ytt et særskilt meritterende bidrag til den nasjonale sikkerheten eller nasjonale interesser for USA, for verdensfreden eller kulturelle eller andre betydningsfulle offentlige eller private bestrebelser.